पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. चंडीगढ़ रोड पर गुरु तेग बहादुर नगर की गली नं. 1 मेंं स्थित एक घर से एक महिला का शव संदिग्ध परिस्थितियों में फंदे से लटकता मिला। जबकि महिला का 3 साल का बेटा साहिल पास ही रो रहा था। महिला के पति का कहना था कि किसी ने लूट के लिए हत्या कर उसका शव चुनरी के सहारे फंदे से लटकाया है। जबकि पहले पुलिस को सूचित किया गया था कि महिला ने फंदा लगा कर आत्महत्या की है।
घटना की सूचना मिलते ही एसीपी साहनेवाल जसविंदर सिंह और थाना जमालपुर की पुलिस मौके पर पहुंच गई। पुलिस ने जांच कर महिला का शव पोस्टमार्टम के लिए भेज दिया। मरने वाली महिला का नाम पूजा था। पुलिस हत्या के सही वजहों की तलाश में जुटी है। घटना दोपहर 2-4 के बीच की है, समय पूजा घर मे अपने बेटे के साथ ही थी। जब उसकी सास और देवर घर पहुंचे तो उन्हें घटना का पता चला। उस समय साहिल कमरे में बंद था और वह रो रहा था। अलमारी से गायब हुए सामान से आंशका जताई जा रही है कि लूट की नीयत से पूजा की हत्या की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn